Общинска избирателна комисия

ОБЩИНА БУРГАС, ОБЛАСТ БУРГАС

Избори за общински съветници и за кметове на 29.10.2023г.

ПРОТОКОЛ

№ 38

от проведеното на 02.11.2023 год. от 16.00 ч заседание на общинска избирателна комисия Бургас назначена с Решение № 2179-МИ/01.09.2023 г- на ЦИК за изборите за общински съветници и за кметове на 29 октомври 2023 год. в състав:

председател Фани Семерджиева

зам.-председател Стоян Арнаудов

зам.-председател Маргарита Събева

секретар Емине Иляз

членове:

Наталия Минкова

Пламена Апостолова

Милен Господинов

Присъстват 7 от членовете на комисията, отсъстват 6: Иван Иванов, Любима Бургазлиева, Таня Стоянова – Рангелова, Стефан Пенчев, Момчил Момчилов и Росица Димова.

Заседанието се проведе под ръководството на председателя Фани Семерджиева. Разгледана бе **жалба от Ирена Георгиева Михайлова, кандидат за общински съветник от МК „ Левицата“.**

Присъстващите членове на ОИК се запознаха с постъпилата жалба, обсъдиха изнесеното в нея, обсъдиха и следния проект за

РЕШЕНИЕ

№ 285- МИ

ОТНОСНО: Жалба от Ирена Георгиева Михайлова, кандидат за общински съветник от МК „ Левицата“.

В общинска избирателна комисия Бургас е постъпила жалба от Ирена Георгиева Михайлова, регистрирана като кандидат за общински съветник с решение № 98-МИ от 26.09.2023 г. в ОИК Бургас под № 21 в кандидатската листа за общински съветници на ЛЕВИЦАТА! (ДВИЖЕНИЕ БЪЛГАРИЯ НА ГРАЖДАНИТЕ, НЕУТРАЛНА БЪЛГАРИЯ, ЛЕВИЦАТА!).

В жалбата се твърди, че при провеждането на местни избори на 29.10.2023 г. в секционна избирателна комисия № 282 не е бил отразен преференциалния вот за този кандидат, даден от членовете на семейството й. Общинска избирателна комисия след проверка установи следното.

По същество жалбата представлява сигнал за извършено нарушение на закона. Комисията изгледа видеозапис, извършен с установено в ИК техническо средство и публикуван на интернет страница на Министерство на електронното управление, а именно – evideo.bg. От него се установи, че при преброяването на гласовете, членовете на СИК са установили 12 /дванадесет/ броя преференции за кандидат 121. Общинска избирателна комисия извърши и проверка в секционния протокол на СИК 282, с препис от който разполага, при която се установи, че за кандидат № 121 в този протокол не е отразена нито една преференция.

Общинска избирателна комисия счита, че в сигнала се съдържа твърдение за извършено престъпление по чл.169 от НК, чиято проверка не е в правомощията на ОИК Бургас. Ето защо комисията намира, че сигналът следва да бъде изпратен по компетентност на Районна прокуратура Бургас за извършване на проверка за наличие на данни за извършено престъпление по глава 3, раздел 3 на НК.

С оглед горното и на основание чл. 87, ал.1 т.1 и т. 22 от ИК,

Р Е Ш И:

ИЗПРАЩА по компетентност на Районна прокуратура Бургас сигнал с вх.№24/02.11.2023 г. на ОИК Бургас.

Решението може да бъде обжалвано пред ЦИК чрез ОИК-Бургас в тридневен срок от обявяването му по реда на чл. 88 от Изборния кодекс.

ГЛАСУВАЛИ:

|  |  |  |  |
| --- | --- | --- | --- |
|  |  | „ЗА“ | „ПРОТИВ“ |
| 1. | Фани Семерджиева |  |  |
| 2. | Стоян Арнаудов | за |  |
| 3. | Маргарита Събева | за |  |
| 4. | Емине Иляз | за |  |
| 5. | Наталия Минкова | за |  |
| 6. | Пламена Апостолова | за |  |
| 7. | Милен Господинов | за |  |

Гласували 10; „за“ -10; „против“ – няма

Решението е прието в 12,07 ч

Председател:

Фани Семерджиева

Секретар:

Емине Иляз